smcproject/ml-wiki-sentences huggingface dataset:
535 കിലോമീറ്റർ (332 മൈൽ) ഒഴുകുന്ന നദിക്ക് 41,665 ചതുരശ്ര കിലോമീറ്റർ (16,087 ചതുരശ്ര മൈൽ) ഡ്രെയിനേജ് വിസ്തീർണ്ണമുണ്ട്.
ഇതും കാണുക ഇന്ത്യയിലെ നദികളുടെ പട്ടിക
അവലംബം പുറത്തേക്കുള്ള കണ്ണികൾ Indravati Power Station from Internet Archive Damning the Indravati?
from Internet Archive
ഉടൽ ഇംഗ്ലീഷ് വിലാസം https://ml.wikipedia.org/wiki/Torso
മൃഗങ്ങളുടെ ( മനുഷ്യരുൾപ്പെടെ ) ശരീരത്തിന്റെ , തല , കഴുത്ത്, കൈകാലുകൾ, വാൽ , മറ്റ് അനുബന്ധങ്ങൾ എന്നിവയുമായി ബന്ധിപ്പിച്ചു നിലകൊള്ളുന്ന ശരീരത്തിൻ്റെ മധ്യഭാഗത്തിന്റെ ശരീരഘടനാപരമായ പദമാണ് ടോർസോ അല്ലെങ്കിൽ ട്രങ്ക് .
മലയാളത്തിൽ ഈ ഭാഗത്തിന് ഉടൽ അല്ലെങ്കിൽ കബന്ധം എന്ന് പറയുന്നു.
ഒരു മനുഷ്യന്റേതുൾപ്പെടെയുള്ള ടെട്രാപോഡുകളുടെ ഉടൽ സാധാരണയായി അപ്പർ ടോർസോ എന്നറിയപ്പെടുന്ന തൊറാസിക് സെഗ്‌മെന്റായും "മിഡ്-സെക്ഷൻ" അല്ലെങ്കിൽ "മിഡ്റിഫ്" എന്നും അറിയപ്പെടുന്ന അബ്ഡൊമിനൽ സെഗ്മന്റായും, പെൽവിക് , പെരിനിയൽ സെഗ്‌മെന്റുകൾ (രണ്ടും കൂടി ഒരുമിച്ച് ലോവർ ടോർസോ എന്നും അറിയപ്പെടുന്നു) ആയും വിഭജിക്കപ്പെടുന്നു.
അനാട്ടമി പ്രധാന അവയവങ്ങൾ പ്രധാന റഫറൻസ് സ്രോതസ്സുകളായി നട്ടെല്ല് , വാരിയെല്ല് എന്നിവ ഉപയോഗിച്ച് ശരീരത്തിന്റെ പ്രധാന അവയവങ്ങളുടെ സ്ഥാനങ്ങൾ.
മനുഷ്യരിൽ, മസ്തിഷ്കം ഒഴികെയുള്ള മിക്ക നിർണായക അവയവങ്ങളും ഉടലിൽ ആണ് സ്ഥിതി ചെയ്യുന്നത്.
മുകളിലെ നെഞ്ചിൽ, ഹൃദയവും ശ്വാസകോശവും വാരിയെല്ല് കൊണ്ട് സംരക്ഷിക്കപ്പെടുന്നു.
ദഹനത്തിന് ഉത്തരവാദികളായ മിക്ക അവയവങ്ങളും വയറിൽ അടങ്ങിയിരിക്കുന്നു.
ഭാഗികമായി ദഹിപ്പിച്ച ഭക്ഷണത്തെ ഗ്യാസ്ട്രിക് ആസിഡ് വഴി വിഘടിപ്പിക്കുന്ന ആമാശയം , ദഹനത്തിന് ആവശ്യമായ പിത്തരസം ഉത്പാദിപ്പിക്കുന്ന കരൾ , ഭക്ഷണത്തിൽ നിന്ന് പോഷകങ്ങൾ വേർതിരിച്ചെടുക്കുന്ന വലുതും ചെറുതുമായ കുടൽ , മലദ്വാരം, മലം സംഭരിക്കുന്ന മലാശയം, പിത്തരസം സംഭരിക്കുകയും കേന്ദ്രീകരിക്കുകയും ചെയ്യുന്ന പിത്താശയം , മൂത്രം ഉത്പാദിപ്പിക്കുന്ന വൃക്കകൾ , മൂത്രനാളികൾ, കൂടാതെ മൂത്രം പുറന്തള്ളുകയും പുരുഷനിൽ ബീജത്തെ സെമിനൽ വെസിക്കിളുകളിലൂടെ കടത്തിവിടുകയും ചെയ്യുന്ന മൂത്രനാളി, അവസാനമായി, പെൽവിക് മേഖലയിൽ ആണിന്റെയും സ്ത്രീയുടെയും പ്രത്യുത്പാദന അവയവങ്ങൾ എന്നിവയെല്ലാം ഉടലിൽ ഉണ്ട്.
പ്രധാന പേശി ഗ്രൂപ്പുകൾ
താഴെപ്പറയുന്നവയുൾപ്പെടെ ടെട്രാപോഡ് ബോഡിയിലെ പേശികളുടെ പല പ്രധാന ഗ്രൂപ്പുകളും ഉടലിൽ ഉണ്ട്: പെക്റ്ററൽ പേശികൾ അബ്ഡൊമിനൽ പേശികൾ ലാറ്ററൽ പേശി എപാക്സിയൽ പേശികൾ നാഡി വിതരണം
ഉടലിലെ അവയവങ്ങള്ക്കും പേശികള്ക്കും നാഡി വിതരണം ചെയ്യുന്നത് പ്രധാനമായും സുഷുമ്നാ നാഡിയിലെ തൊറാസിക്, ലംബർ ഭാഗങ്ങളിൽ നിന്ന് നാഡി വേരുകളായി ഉത്ഭവിക്കുന്ന ഞരമ്പുകളാണ്.
ചില അവയവങ്ങൾക്ക് വാഗസ് നാഡിയിൽ നിന്ന് ഒരു നാഡി വിതരണവും ലഭിക്കുന്നു.
ചർമ്മത്തിന് സംവേദനം നൽകുന്നത് താഴെപ്പറയുന്ന ശാഖകളാണ്: ലാറ്ററൽ ക്യൂട്ടേനസ് ശാഖകൾ ഡോർസൽ ക്യൂട്ടേനസ് ശാഖകൾ ചർമ്മ ഞരമ്പുകളുടെ വിതരണം.
വെൻട്രൽ വശം.
മധ്യഭാഗത്ത് വലതുവശത്ത് ലേബൽ ചെയ്തിരിക്കുന്ന ഡോർസൽ, ലാറ്ററൽ ക്യൂട്ടേനസ് ശാഖകൾ.
ഡോർസൽ വശം.
മധ്യഭാഗത്ത് വലതുവശത്ത് ലേബൽ ചെയ്തിരിക്കുന്ന വെൻട്രൽ, ലാറ്ററൽ ക്യൂട്ടേനസ് ശാഖകൾ.
ഇതും കാണുക Torsos എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബെല്ലി കാസ്റ്റ് അരക്കെട്ട് ബെൽവെഡെരെ ടോർസോ അവലംബം
ഉഡുപ്പി പവർ പ്ലാന്റ് ഇംഗ്ലീഷ് വിലാസം https://ml.wikipedia.org/wiki/Udupi_Power_Plant
ഇന്ത്യയിലെ കർണാടകയിലെ കൽക്കരി അധിഷ്ഠിത താപവൈദ്യുത നിലയമാണ് ഉഡുപ്പി പവർ പ്ലാന്റ് .
2008-ലാണ് ഇതു സ്ഥാപിതമായത്.
മംഗലാപുരത്തിനു വടക്കും ബെൽമന്നുവിന് പടിഞ്ഞാറും പദുബിദ്രിയുടെ വടക്കുകിഴക്കുമായി ഉഡുപ്പി ജില്ലയിലെ യെല്ലൂർ ഗ്രാമത്തിലാണ് പ്ലാന്റ് സ്ഥിതി ചെയ്യുന്നത്.
ഷാംബവി നദിയിൽ നിന്ന് ഏകദേശം 7 അല്ലെങ്കിൽ 8 കിലോമീറ്റർ അകലെയാണ് പ്ലാന്റ്.
സ്ഥാപിതശേഷി യൂണിറ്റ് ശേഷി (മെഗാവാട്ട്) കമ്മീഷൻ ചെയ്ത തീയതി സ്ഥിതി Phase 1 2x600 2012 March Commissioned Phase 2 2x800 Under Construction EC received
ഉഡുപ്പി മട്ടു ഗുള്ള വഴുതന ഇംഗ്ലീഷ് വിലാസം https://ml.wikipedia.org/wiki/Udupi_Mattu_Gulla_Brinjal ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കർണ്ണാടകയിലെ ഉഡുപ്പി ജില്ലയിലെ മട്ടു (മട്ടി എന്നും അറിയപ്പെടുന്നു) ഗ്രാമത്തിലും സമീപ പ്രദേശങ്ങളിലും ഉത്പാദിപ്പിക്കപ്പെടുന്ന പച്ച നിറത്തിലുള്ള ഒരു തരം വഴുതനയാണ് ഉഡുപ്പി മട്ടു ഗുള്ള ( ഇംഗ്ലീഷ് : Udupi Mattu Gulla, കന്നഡ : ಉಡುಪಿ ಮಟ್ಟುಗುಳ್ಳ) എന്നറിയപ്പെടുന്നത്.
വർഷത്തിൽ ചില മാസങ്ങളിൽ മാത്രമാണ് ഈ വഴുതന ലഭ്യമാകുന്നത്.
2011-ൽ ഈ കാർഷികോത്പന്നത്തിന് ഭൂപ്രദേശസൂചിക പദവി ലഭിച്ചു.
ഉരുണ്ട ആകൃതിയാണ് ഈ വഴുതനക്ക് 'ഗുള്ള' എന്ന വിശേഷണത്തിനു കാരണമായത്.
എന്നാൽ സാധാരണയായി കാണപ്പെടുന്ന പർപ്പിൾ നിറത്തിലുള്ള ഉരുണ്ട വഴുതനയിൽ നിന്ന് വ്യത്യസ്തമാണ് ഇളം പച്ച നിറത്തിലുള്ള ഇതിന്റെ രുചി.
രുചിയിലുള്ള വ്യത്യസ്തതയും ഒരു പ്രത്യേക പ്രദേശത്ത് മാത്രം കൃഷി ചെയ്യപ്പെടുന്നതും ഈ വഴുതനക്ക് ഭൂപ്രദേശസൂചിക പദവി ലഭിക്കുവാൻ കാരണമായി.
ഉഡുപ്പി പാചകവിഭവങ്ങളിലെ പ്രത്യേകിച്ച് സാമ്പാറിലെ ഒരു പ്രധാന പച്ചക്കറിയിനമാണ് മട്ടു വഴുതന.
നാനൂറ് വർഷത്തിലേറെയായി മട്ടുപ്രദേശത്ത് ഈ വഴുതന കൃഷി ചെയ്യുന്നതായി പറയപ്പെടുന്നു.
ഉഡുപ്പിയിലെ അഷ്ഠമടങ്ങളിലൊന്നായ സോദേ മഠത്തിലെ അധിപനായിരുന്ന ശ്രീ വഡിരാജയാണ്(1480–1600) മട്ടു ഗ്രാമനിവാസികൾക്ക് കൃഷി ചെയ്യുവാനായി ഈ പ്രത്യേകതരം വഴുതനവിത്തുകൾ നൽകിയതെന്നാണ് ഐതിഹ്യം.
പതിനഞ്ചാം നൂറ്റാണ്ട് മുതൽ ഉഡുപ്പി ശ്രീകൃഷ്ണ ക്ഷേത്രത്തിൽ രണ്ടു വർഷത്തിൽ ഒരിക്കൽ നടന്നു വരുന്ന പര്യാര എന്ന ഉത്സവത്തിന് മട്ടു നിവാസികൾ ഈ വഴുതന തങ്ങളുടെ സംഭാവന ( ഹൊറേ കാണികേ ) എന്ന നിലയിൽ സമർപ്പിക്കാറുണ്ട്.
ഉഡുപ്പി ക്ഷേത്രത്തിൽ തയ്യാറാക്കപ്പെടുന്ന സാമ്പാർ, പല്യ (തോരൻ), ഗൊജ്ജു തുടങ്ങിയ വിഭവങ്ങളിലുപയോഗിക്കുന്ന ഒരേ ഒരിനം വഴുതന മട്ടു വഴുതനയാണ്.
ഇപ്പോൾ മട്ടുവിലും സമീപമുള്ള പംഗള, കൊപ്ല, കൈപ്പുഞ്ചാൽ തുടങ്ങിയ പ്രദേശങ്ങളിലുമായി ഇരുനൂറിലധികം കർഷകർ ഏകദേശം 150 ഏക്കർ സ്ഥലത്ത് മട്ടു വഴുതന കൃഷി ചെയ്തു വരുന്നു.
മൺസൂണിനു ശേഷം സെപ്റ്റംബർ-ഒക്ടോബർ മാസത്തിൽ വിത്തുകൾ പാകിത്തുടങ്ങും.
ജനുവരി മുതൽ മേയ് വരെ ഈ വഴുതന വിപണിയിൽ ലഭ്യമാകും.
കീടങ്ങളുടെ ആക്രമണവും ബി.ടി. വഴുതനയുടെ ഉത്പാദനവും ഇടക്കാലത്ത് മട്ടു വഴുതനയുടെ ഉത്പാദ്നക്ഷയത്തിനിടയാക്കിയിരുന്നു.
എന്നാൽ മട്ടു ഗ്രാമനിവാസികൾ ഹോർട്ടി കൾച്ചർ വകുപ്പിന്റെയും കാർഷിക വിദഗ്ദരുടെയും കൃഷിരീതികൾ അവലംബിച്ചത് മൂലം മികച്ച വിളവ് നേടിയെടുക്കുവാനായി.
ഉട്താ പഞ്ചാബ് ഇംഗ്ലീഷ് വിലാസം https://ml.wikipedia.org/wiki/Udta_Punjab
അഭിഷേക് ചൗബെയ്  സംവിധാനം ചെയ്ത് 2016-ൽ പുറത്തിറങ്ങിയ ഒരു ഇന്ത്യൻ ക്രൈം ത്രില്ലർ ചലച്ചിത്രമാണ് ഉട്താ പഞ്ചാബ് .
ഇന്ത്യൻ സംസ്ഥാനമായ പഞ്ചാബിലെ മയക്കുമരുന്നു മാഫിയയെയും അതിനെ ചുറ്റിപ്പറ്റിയുള്ള രാഷ്ട്രീയ സാഹചര്യങ്ങളെയും കുറിച്ച് പറയുന്ന ചിത്രം സെൻസർ ബോർഡിന്റെ വിവാദ ഇടപെടൽ കൊണ്ട് റിലീസിനു മുൻപ് തന്നെ ജനശ്രദ്ധ ആകർഷിച്ചു.
ഷാഹിദ് കപൂർ , കരീന കപൂർ , ആലിയ ഭട്ട് , ദിൽജിത്ത് ദോസാംജ് എന്നിവരാണ് ഇതിൽ പ്രധാന വേഷങ്ങളിൽ അഭിനയിച്ചിരിക്കുന്നത്.
ചിത്രത്തിൽ പൊതുജനങ്ങൾക്കു സ്വീകാര്യമല്ലാത്ത രംഗങ്ങൾ ഒഴിവാക്കണമെന്ന പേരിൽ 89 കട്ടുകൾ സെൻസർ ബോർഡ് നിർദ്ദേശിച്ചിരുന്നുവെങ്കിലും മുംബൈ ഹൈക്കോടതിയുടെ ഇടപെടലിനെ തുടർന്ന് ഒരു രംഗം മാത്രം നീക്കം ചെയ്ത് 2016 ജൂൺ 17-ന് ചിത്രം പ്രദർശനത്തിനെത്തി.
58 ലക്ഷം അമേരിക്കൻ ഡോളർ മുതൽമുടക്കി നിർമ്മിച്ച ചിത്രം ലോകമെമ്പാടുമുള്ള പ്രദർശനശാലകളിൽ നിന്ന് 150 ലക്ഷം ഡോളർ വരുമാനം നേടി.
62-ാമത് ഫിലിംഫെയർ പുരസ്കാര ദാനച്ചടങ്ങിൽ മികച്ച നടിക്കുള്ള പുരസ്കാരവും ( ആലിയ ഭട്ട് ) മികച്ച നടനുള്ള ക്രിട്ടിക്സ് അവാർഡും ( ഷാഹിദ് കപൂർ ) ഉഡ്താ പഞ്ചാബ് സ്വന്തമാക്കി.
ഉട്ടോപ്യൻ സോഷ്യലിസം ഇംഗ്ലീഷ് വിലാസം https://ml.wikipedia.org/wiki/Utopian_Socialism
ആധുനിക സോഷ്യലിസ്റ്റ് ചിന്താധാരയുടെ ആദ്യ ഘട്ടത്തെ സൂചിപ്പിക്കാനാണ് ഉട്ടോപ്യൻ സോഷ്യലിസം എന്ന പദം പൊതുവെ ഉപയോഗിക്കാറുള്ളത്.
ഹെൻട്രി ഡി സെന്റ് സൈമൺ , ചാൾസ് ഫൂറിയർ , റോബർട്ട് ഓവൻ എന്നിവരാണ് ഈ ആശയത്തിന്റെ വക്താക്കൾ.
സാങ്കൽപ്പികമായ ഒരു ഉദാത്തസമൂഹത്തെയാണ് ഉട്ടോപ്യൻ സോഷ്യലിസം അർഥമാക്കുന്നത്.
ഉഡാനോസെററ്റോപ്സ് ഇംഗ്ലീഷ് വിലാസം https://ml.wikipedia.org/wiki/Udanoceratops
അന്ത്യ ക്രിറ്റേഷ്യസ് കാലത്തു ജീവിച്ചിരുന്ന ഒരു ദിനോസർ ആണ് ഉഡാനോസെററ്റോപ്സ് .
ഹോളോ ടൈപ്പ് ഏകദേശം പൂർണമായ തലയോട്ടി ആണ് .
സെറാടോപിയ എന്ന വിഭാഗത്തിൽ പെട്ട ദിനോസർ ആണ്.
ലെപ്റ്റോസെറാടോപിയ എന്ന കുടുംബത്തിൽ ആണ് ഇവയെ വർഗ്ഗീകരിച്ചിരിക്കുന്നതു .
അവലംബം ഇതും കാണുക സെറാടോപിയ പുറത്തേക്കുള്ള കണ്ണികൾ http://www.prehistoric-wildlife.com/species/u/udanoceratops.html Archived 2016-12-19 at the Wayback Machine .
http://www.thescelosaurus.com/ceratopsia.htm Udanoceratops in the Dino Directory
ഉഡുപ്പി ഇംഗ്ലീഷ് വിലാസം https://ml.wikipedia.org/wiki/Udupi
കർണാടക സംസ്ഥാനത്തിലെ ഒരു നഗരവും, ഉഡുപ്പി ജില്ലയുടെ ആസ്ഥാനവുമാണ് ഉഡുപ്പി ( തുളു : ಒಡಿಪ್, കൊങ്കണി :उडुपी and കന്നഡ :ಉಡುಪಿ).
കർണാടകയിലെ അതിവേഗം വളരുന്ന നഗരങ്ങളിലൊന്നായ ഈ പട്ടണത്തിന് അനവധി വിദ്യാഭ്യാസ സ്ഥാപനങ്ങൾ സ്ഥിതിചെയ്യുന്നതു കാരണം ഒരു ആധുനിക സ്പർശം ലഭിച്ചു.
കർണാടകയിലെ പ്രധാന വിനോദ സഞ്ചാര കേന്ദ്രങ്ങളിലൊന്നാണ് ഉഡുപ്പി.
ഉഡുപ്പിയിലെ ശ്രീകൃഷ്ണമഠവും പാചകവിഭവങ്ങളും ഏറെ പ്രശസ്തമാണ്.
പരശുരാമക്ഷേത്രം എന്നും അറിയപ്പെടുന്ന ഇത് കനകന കിണ്ടിക്ക് പ്രസിദ്ധമാണ്.
ഒരു തീർത്ഥാടന കേന്ദ്രമായ ഉഡുപ്പി രജത പീഠ, ശിവള്ളി (ശിവബെല്ലെ) എന്നറിയപ്പെടുന്നു.
ഇത് ക്ഷേത്ര നഗരം എന്നുകൂടി അറിയപ്പെടുന്നു.
വിദ്യാഭ്യാസ, വാണിജ്യ, വ്യാവസായിക കേന്ദ്രമായ മംഗലാപുരത്ത് നിന്ന് 55 കിലോമീറ്റർ വടക്കായും റോഡ്മാർഗ്ഗം സംസ്ഥാന തലസ്ഥാനമായ ബാംഗ്ലൂരിന് 422 കിലോമീറ്റർ പടിഞ്ഞാറുമായാണ് ഉഡുപ്പി സ്ഥിതി ചെയ്യുന്നത്.
ഇന്ത്യയിലെ കർണാടക സംസ്ഥാനത്തെ ജില്ലകളിലൊന്നാണ് ഉഡുപ്പി.
ഉഡുപ്പി ജില്ലയിൽ ആറ് താലൂക്കുകളും 233 ഗ്രാമങ്ങളും 21 പട്ടണങ്ങളുമുണ്ട്.
2011 ലെ ഇന്ത്യൻ സെൻസസ് പ്രകാരം ഉഡുപ്പി ജില്ലയിൽ 2,53,078 കുടുംബങ്ങളിലെ 11,77,361 ജനസംഖ്യയിൽ 5,62,131 പുരുഷന്മാരും 6,15,230 സ്ത്രീകളുമാണ്.
0-6 വയസ്സിനിടയിലുള്ള കുട്ടികളുടെ ജനസംഖ്യ 1,03,160 ആണ്, ഇത് മൊത്തം ജനസംഖ്യയുടെ 8.76 ശതമാനമാണ്.
അവലംബം ഉഡുപ്പി Udupi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഉഡുപ്പി ജില്ല ഇംഗ്ലീഷ് വിലാസം https://ml.wikipedia.org/wiki/Udupi_district
1997 ഓഗസ്റ്റ് മാസം കർണാടക സംസ്ഥാനത്തിൽ രൂപീകരിക്കപ്പെട്ട ഒരു ജില്ലയാണു് ഉഡുപ്പി ജില്ല .
ദക്ഷിണകന്നട ജില്ലയിലെ ഉഡുപ്പി , കുന്ദാപുര , കർക്കല എന്നീ മൂന്നു വടക്കൻ താലൂക്കുകളെ വിഭജിച്ചാണീ ജില്ല സൃഷ്ടിച്ചതു്.
ഈ ജില്ലയുടെ വടക്കൻ അതിർത്തിയിൽ ഉത്തരകന്നട ജില്ലയും തെക്കൻ അതിർത്തിയിൽ ദക്ഷിണകന്നട ജില്ലയും കിഴക്കിൽ ചികമഗലൂരു ജില്ലയും വടക്കുകിഴക്കിൽ ഷിമോഗ ജില്ലയും സ്ഥിതിചെയ്യുന്നു.
ഉഡുപ്പി ജില്ലയിലെ പ്രധാന ഭാഷകൾ കന്നട , കൊങ്കണി , തുളു എന്നിവയാകുന്നു.
2001-ലെ കാനേഷുമാരി അനുസരിച്ച് ഉഡുപ്പി ജില്ലയിലെ ജനസംഖ്യ 11,12, 243 ആയിരുന്നു.
ഇതിൽ 18.55% ജനങ്ങൾ നഗരവാസികളായിരുന്നു.
ഉഡുപ്പി ജില്ല കർണാടക സംസ്ഥാനത്തിന്റെ ഭൂപടത്തിൽ
ഉഡുപ്പി പാചകവിഭവങ്ങൾ ഇംഗ്ലീഷ് വിലാസം https://ml.wikipedia.org/wiki/Udupi_cuisine ഇന്ത്യൻ വിഭവങ്ങൾ എന്ന പരമ്പരയുടെ ഭാഗം പ്രാദേശിക വിഭവങ്ങൾ വടക്കേ ഇന്ത്യ പ്രധാന ലേഖനം
തെക്കേ ഇന്ത്യയിലെ കർണാടക സംസ്ഥാനത്തിലെ പ്രധാനമായും ഉഡുപ്പി ജില്ല , ഉഡുപ്പി നഗരം എന്നീ സ്ഥലങ്ങളിൽ കഴിക്കുന്ന ആഹാരങ്ങളെയാണ് ഉഡുപ്പി പാചകവിഭവങ്ങൾ Udupi cuisine ( തുളു : ಉಡುಪಿ ವನಸ್ , കന്നഡ : ಉಡುಪಿ ಶೈಲಿಯ ಆಹಾರ ) .
ഇവ മധ്വാചാര്യർ സ്ഥാപിച്ച അഷ്ടമഠങ്ങളിൽനിന്നു് ഉദ്ഭവിക്കുന്നു.
ഈ വിഭവങ്ങളിൽ ധാന്യങ്ങൾ , പയറുവർഗ്ഗങ്ങൾ , പച്ചക്കറികൾ , ഫലങ്ങൾ എന്നിവ പ്രധാന ചേരുവകളാണ്.
മത്സ്യം , മാംസം , ഉള്ളി , വെളുത്തുള്ളി എന്നിവ ഉഡുപ്പി പാചകവിഭങ്ങളിൽ വർജ്ജ്യമാണു്.
പ്രധാന വിഭവങ്ങൾ രസം സാമ്പാർ ചിത്രാന്നം തമ്പുളി ബജ്ജി പായസം കൊസംബരി ചമ്മന്തി ബോണ്ട വട ലഡ്ഡു ബോളി ഉഡുപ്പി ഉച്ച ഭക്ഷണത്തിലെ വിഭവങ്ങൾ An Idly served in an Udupi restaurant An Udupi vegetarian meal
ഉഡൂപ്പി ഭക്ഷണവിഭവങ്ങളിലെ പ്രധാന ഭക്ഷണമായ മീൽസ് അഥവാ ഉച്ച ഭക്ഷണം വിളമ്പുന്നത് വാഴയിലയിലാണ്.
സാധാരണ രീതിയിൽ നിലത്ത് ഇരുന്നാണ് കഴിക്കുന്നത്.
വിഭവങ്ങൾ ഒരു പ്രത്യേക അനുക്രമത്തിലാണ്.
ഭക്ഷണം കഴിച്ചു തുടങ്ങുമ്പോൾ എല്ലാവരും ഒന്നിച്ച് കഴിച്ചു തുടങ്ങണമെന്നും, അവസാനിപ്പിക്കുന്നതും ഒന്നിച്ചായിരിക്കണമെന്നുമാണ് പൊതുവെയുള്ള വിശ്വാസം.
ദൈവത്തെ സ്തുതിച്ചുകൊണ്ടാണ് ഭക്ഷണം കഴിച്ചു തുടങ്ങുന്നതും അവസാനിപ്പിക്കുന്നതും.
വിളമ്പുന്ന രീതിയിൽ ഭക്ഷണവിഭവങ്ങൾ താഴെപ്പറയുന്നവയാണ്.
ഉപ്പ് അച്ചാർ കൊസമ്പരി (seasoned salad made from split bengal gram or pea) ബജ്ജി അല്ലെങ്കിൽ ചട്ണി അജെന്ത മസാല ചോറ് ( ചിത്രന്ന ) അപ്പളം വേകിച്ച ചോറ് (plain rice cooked in steam or boiling water) സാരു  and രസം (a spicy watery soup) Menaskai Koddelu മധുരം, laddu, holige വറുത്ത വിഭവങ്ങൾ ബോണ്ട , ചക്കുലി, വട പരമന്ന അല്ലെങ്കിൽ ഖീർ (pudding) or പായസം സംഭാരം / തൈര്
ഉഡുപ്പി ഭക്ഷണശാലകൾ
ഉഡുപ്പി ഭക്ഷണശാലകൾ ലോകത്ത് വിവിധയിടങ്ങളിൽ ഇന്ത്യയിൽ പ്രധാനമായും സ്ഥിതിചെയ്യുന്നു.
പരമ്പരാഗതമായി ഈ ഭക്ഷണശാലകളിൽ ഉഡുപി കൃഷ്ണ മഠത്തിൽ നിന്നും ഭക്ഷണരീതികൾ പഠിച്ച പാചകക്കാരാണ് ചെയ്തു വന്നിരുന്നത്.
പക്ഷേ, പിന്നീട് പലയിടങ്ങളിലും ആളുകൾ ഉഡുപ്പി ഭക്ഷണശാലകൾ വ്യവസായിക അടിസ്ഥാനത്തിൽ സ്ഥാപിച്ചു.
പിൽക്കാലത്ത് ഉഡുപ്പി ഭക്ഷണശാലകളിൽ ആധുനിക രീതിയിൽ ഭക്ഷണവിഭവങ്ങൾ വ്യത്യസ്തമായി.
fin Room]] പുറത്തേക്കുള്ള കണ്ണികൾ Look for South Canara Gazetteer 1973 Archived 2005-05-09 at the Wayback Machine .
ഉഠാവ് ഇംഗ്ലീഷ് വിലാസം https://ml.wikipedia.org/wiki/Uttav
വായ്പാട്ടിലായാലും വാദനത്തിലായാലും ചില സ്വരസമൂഹങ്ങളിലൂടെയായിരിക്കും രാഗമാരംഭിക്കുക.
ഇതിനെയാണ് ഉഠാവ് എന്നുപറയുന്നത്.
ഇത് സ്ഥായിയിലും അന്തരയിലും (പല്ലവി, അനുപല്ലവി) അഥവാ രാഗം വിസ്തരിക്കുന്നതിന്റെ പൂർവ്വാർധത്തിലും ഉത്തരാർദ്ധത്തിലും ഉപയോഗിച്ചു വരുന്നു.
ഉദാ: കേദാർ രാഗത്തിലെ പൂർവാർദ്ധത്തിലെ ഉഠാവ് സാമ, മപ, ധമപ എന്നിങ്ങനെയുള്ള സ്വരസമൂഹങ്ങളിലൂടെയായിരിക്കും ആരംഭിക്കുക.
ഇതു പോലെ 'മപധനിസ', 'രിസ' ഈ സ്വരസമൂഹങ്ങൾ അന്തരയിലെ (അനുപല്ലവി) ഉഠാവാണ്.
ആൻ റാസ്മുസ്സൻ ആൻ റാസ്മുസ്സൻ
അമേരിക്കയിലെ ഒരു വംശീയ സംഗീത ഗവേഷകയും അധ്യാപികയുമാണ് ആൻ .
കെ റാസ്മുസ്സൻ.
1959- ലാണ് അവരുടെ ജനനം.
അറബ് സംഗീതം, ഇസ്‌ലാമിലെ ആചാരങ്ങൾ, അറബ് കലകൾ എന്നിവയിൽ ആൻ പ്രത്യേകം ശ്രദ്ധ ചെലുത്തുന്നു .
1994 മുതൽ വില്യം മേരി മിഡിൽ ഈസ്റ്റേൺ സംഗീത മേളയുടെ ഡയറക്ടറാണ് ആൻ റാസ്മുസ്സൻ .
പ്രൊഫസർ ഓഫ് മിഡിൽ ഈസ്റ്റേൺ സ്റ്റഡീസ് എന്ന വിശേഷണത്തിലും അവർ അറിയപ്പെടുന്നു .
നോർത്ത് വെസ്റ്റേൺ യൂണിവേഴ്സിറ്റിയിൽ നിന്ന് ബി.എ കരസ്ഥമാക്കിയ ശേഷം ആൻ റാസ്മുസ്സൻ, ഡെൻവർ യൂണിവേഴ്സിറ്റിയിൽ നിന്ന് എം.എ യും ലോസ് ഏഞ്ചൽസിലെ കാലിഫോർണിയ യൂണിവേഴ്സിറ്റിയിൽ നിന്ന് പി.എച്ച്.ഡി യും നേടി.
എത്നോമ്യൂസിക്കോളജി എന്ന വിഭാഗത്തിലാണ് ആൻ റസ്മുസ്സാന് പി.എച്ച്.ഡി ലഭിച്ചത്.
എത്നോമ്യൂസിക്കോളജി , ഏഷ്യൻ മ്യൂസിക് , പോപ്പുലർ മ്യൂസിക് , അമേരിക്കൻ മ്യൂസിക് , ദി വേൾഡ് ഓഫ് മ്യൂസിക് , ദി ഗാർലൻഡ് എൻസൈക്ലോപീഡിയ ഓഫ് വേൾഡ് മ്യൂസിക് , ഹാർവാർഡ് ഡിക്ഷണറി ഓഫ് മ്യൂസിക് എന്നിവയുൾപ്പെടെ നിരവധി ജേണലുകളിൽ ആൻ റാസ്മുസ്സന്റെ ലേഖനങ്ങൾ പ്രസിദ്ധീകരിക്കപ്പെടാറുണ്ട്.
അമേരിക്കൻ ഐക്യ നാടുകളിലെ കുടിയേറ്റ സമൂഹങ്ങളുടെ സംഗീതത്തെ കുറിച്ച് പഠനം നടത്തിയ ആൻ, തദ്വിഷയകമായി നാല് സിഡികളിലായി ഡോക്യുമെന്ററി പുറത്തിറക്കിയിരുന്നു.
വിവിധ സാംസ്കാരിക വിഭാഗങ്ങൾ തമ്മിലെ സഹകരണവും കലകളുടെ സാകല്യവും ലക്ഷ്യ വെച്ച് പ്രവർത്തിക്കുന്ന ഫുൾബ്രൈറ്റിലെ സീനിയർ സ്കോളർ ആയിരുന്ന ആൻ റാസ്മുസ്സൻ, സൊസൈറ്റി ഫോർ എത്നോമ്യൂസിക്കോളജി എന്ന കൂട്ടായ്മയുടെ സ്ഥാപനത്തിൽ പങ്ക് വഹിച്ചിരുന്നു.
സംഘത്തിന്റെ വൈസ് പ്രസിഡന്റായി സേവനം അനുഷ്ഠിച്ചിട്ടുണ്ട്.
എത്നോമ്യൂസിക്കോളജി ശാഖയിൽ ആഗോള തലത്തിൽ തന്നെ പ്രശസ്തമായ മൂന്ന് സംഘടനകളിലൊന്നാണ് സൊസൈറ്റി ഫോർ എത്നോമ്യൂസിക്കോളജി.
1993 മുതൽ ദ കോളേജ് ഓഫ് വില്യം മേരി എന്ന സ്ഥാപനത്തിൽ എത്നോമ്യൂസിക്കോളജിയിൽ അധ്യാപനം നടത്തി വരുന്ന ആൻ , അതേ സ്ഥാപനത്തോടൊപ്പം മിഡിൽ ഈസ്റ്റേൺ മ്യൂസിക് എൻസെംബിൾ നടത്തിപ്പിൽ പങ്കാളിത്തം വഹിക്കുന്നു .
ഖുർആൻ പാരായണം, അതിലെ പ്രാദേശിക ശൈലികൾ എന്നിവയും എത്നോമ്യൂസിക്കോളജിയുടെ ഭാഗമായി കണക്കാക്കുന്ന അവർ ആ മേഖലയിൽ വിശദമായ പഠനങ്ങൾ നടത്തിയിട്ടുണ്ട്.
മിഡിൽ ഈസ്റ്റ് സ്റ്റഡീസ് അസോസിയേഷൻ ഓഫ് നോർത്ത് അമേരിക്ക സംഘടിപ്പിച്ച മാരിയ ഉൽഫയുടെ ഖുർആൻ പാരായണ പര്യടനത്തിൽ ആൻ റാസ്മുസ്സൻ അനുഗമിച്ചിരുന്നു.
2010- 2011 കാലത്ത് ഒമാൻ ഭരണകൂടവും സുൽത്താൻ ഖാബൂസ് കൾച്ചറൽ സെന്ററും സംയുക്തമായി ആൻ റാസ്മുസ്സന്റെ സംഗീത ഗവേഷണ പ്രവർത്തനങ്ങൾക്ക് ആതിഥേയത്വം വഹിച്ചിരുന്നു .
2002-ൽ സൊസൈറ്റി ഫോർ എത്നോമ്യൂസിക്കോളജി പ്രസിദ്ധീകരിച്ച ആൻ റാസ്മുസ്സന്റെ ദ ഖുർആൻ ഇൻ ഇന്തോനേഷ്യൻ ഡെയിലി ലൈഫ്: ദ പബ്ലിക് പ്രൊജക്റ്റ് ഓഫ് മ്യൂസിക്കൽ ഓറേറ്ററി എന്ന ലേഖനത്തിന് ജാപ് കുൻസ്റ്റ് പ്രൈസ് ലഭിക്കുകയുണ്ടായി .
എത്നോമ്യൂസിക്കോളജി വിഭാഗത്തിലെ മികച്ച കൃതികൾക്ക് നൽകുന്ന വാർഷിക പുരസ്കാരമാണ് ജാപ് കുൻസ്റ്റ് പ്രൈസ് .
വിഷയത്തിൽ പ്രസിദ്ധീകരിക്കപ്പെടുന്ന ജേണലുകൾ, അതിലെ ലേഖനങ്ങൾ എന്നിവക്കാണ് ഈ പുരസ്കാരം നൽകപ്പെടുന്നത്.
2011-ൽ പ്രസിദ്ധീകരിക്കപ്പെട്ട വുമൻ, ദ റിസൈറ്റഡ് ഖുർആൻ, ആൻഡ് ഇസ്‌ലാമിക് മ്യൂസിക് ഇൻ ഇന്തോനേഷ്യ എന്ന കൃതിയിലൂടെ ആൻ റാസ്മുസ്സൻ അലൻ മെറിയം പ്രൈസ് ഹോണറബിൾ മെൻഷൻ നേടുകയുണ്ടായി .
അധ്യാപനത്തിലെ മികവിനുള്ള ഫൈ ബീറ്റ കപ്പ ഹോണർ പദവി 2014- ൽ ആൻ കെ. റാസ്മുസ്സന് ലഭിച്ചു.
ആൻ റെവറെ ഇംഗ്ലീഷ് വിലാസം https://ml.wikipedia.org/wiki/Anne_Revere
ആൻ റെവറെ (ജീവിതകാലം: ജൂൺ 25, 1903 - ഡിസംബർ 18, 1990) ഒരു അമേരിക്കൻ അഭിനേത്രിയും സ്‌ക്രീൻ ആക്ടേഴ്‌സ് ഗിൽഡ് ബോർഡിലെ ഒരു പുരോഗമന അംഗവുമായിരുന്നു.
ബ്രോഡ്‌വേ നാടകവേദിയിലെ പ്രവർത്തനത്തിനും നിരൂപക പ്രശംസ നേടിയ ഒരുകൂട്ടം ചിത്രങ്ങളിലെ അമ്മമാരുടെ വേഷ ചിത്രീകരണത്തിൻറെ പേരിലും അവർ കൂടുതൽ അറിയപ്പെടുന്നു.
ഹൗസ് അൺ-അമേരിക്കൻ ആക്ടിവിറ്റീസ് കമ്മിറ്റിയുടെ ഒരു തുറന്ന വിമർശകയായ അവളുടെ പേര് 1950 ൽ റെഡ് ചാനൽസ്: ദ റിപ്പോർട്ട് ഓൺ കമ്മ്യൂണിസ്റ്റ് ഇൻഫ്ലുവൻസ് ഇൻ റേഡിയോ ആൻറ് ടെലിവിഷൻ എന്ന ഒരു കമ്മ്യൂണിസ്റ്റ് സ്വാധീനത്തെക്കുറിച്ചുള്ള രേഖയിൽ  പ്രത്യക്ഷപ്പെട്ടതോടെ  അവൾ കരിമ്പട്ടികയിൽ ഉൾപ്പെടുത്തപ്പെട്ടു.
നാഷണൽ വെൽവെറ്റ് (1945) എന്ന ചിത്രത്തിലെ സഹകഥാപാത്രത്തിന്റെ പേരിൽ റെവറിന് ഒരു അക്കാദമി അവാർഡ് ലഭിച്ചു.
ദി സോംഗ് ഓഫ് ബെർണാഡെറ്റ് (1943), ജെന്റിൽമാൻസ് എഗ്രിമെന്റ് (1947) എന്നിവയ്ക്കും ഇതേ വിഭാഗത്തിൽ അവർ അവാർഡിന് നാമനിർദ്ദേശം ചെയ്യപ്പെട്ടു.
1960-ൽ ലിലിയൻ ഹെൽമാന്റെ ടോയ്സ് ഇൻ ദ ആറ്റിക്കിലെ അഭിനയത്തിന് അവർ ടോണി അവാർഡ് നേടി.
ന്യൂയോർക്ക് നഗരത്തിൽ  ജനിച്ച റെവറെ അമേരിക്കൻ വിപ്ലവ നായകൻ പോൾ റെവറെയുടെ നേരിട്ടുള്ള പിന്തുടർച്ചക്കാരിയിരുന്നു.
പിതാവ് ക്ലിന്റൺ ഒരു സ്റ്റോക്ക് ബ്രോക്കറായിരുന്നു.
അപ്പർ വെസ്റ്റ് സൈഡിലും ന്യൂജേഴ്‌സിയിലെ വെസ്റ്റ്ഫീൽഡിലുമാണ് അവർ വളർന്നത്.
1926-ൽ അവൾ വെല്ലസ്ലി കോളേജിൽ നിന്ന് ബിരുദം നേടി.
ഹൈസ്കൂളിലും (തുടക്കത്തിൽ) കോളേജിലും നാടക സംഘങ്ങളിൽ ചേരാനുള്ള ശ്രമങ്ങൾ പരാജയപ്പെട്ടെങ്കിലും, അവർ ഒടുവിൽ വെല്ലസ്ലിയിലെ ശ്രമത്തിൽ വിജയിക്കുകയും അവിടെ നാടകങ്ങൾ പഠിക്കുകയും ചെയ്തു.
മരിയ ഔസ്പെൻസ്കായ, റിച്ചാർഡ് ബോലെസ്ലാവ്സ്കി എന്നിവരോടൊപ്പം അഭിനയം പഠിക്കാൻ അവർ അമേരിക്കൻ ലബോറട്ടറി സ്കൂളിൽ ചേർന്നു.
അവലംബം ↑ Robertson, Patrick, The Guinness Book of Almost Everything You Didn't Need to Know About the Movies .
Guinness Superlatives Ltd. 1986.
ISBN 0-85112-481-X , p. 34 ↑ ↑
ആൻ റോബിൻസൺ ഇംഗ്ലീഷ് വിലാസം https://ml.wikipedia.org/wiki/Ann_Robinson
ആൻ റോബിൻസൺ (ജനനം: മെയ് 25, 1929) ഒരു അമേരിക്കൻ അഭിനേത്രിയും സിനിമയിലെ സംഘട്ടന രംഗങ്ങളിൽ പ്രത്യക്ഷപ്പെട്ടിരുന്ന ഒരു കുതിരസവാരിക്കാരിയുമായിരുന്നു.
സയൻസ് ഫിക്ഷൻ ക്ലാസിക് ചിത്രം ദി വാർ ഓഫ് ദി വേൾഡ്സ് (1953), ജാക്ക് വെബ്, ബെൻ അലക്സാണ്ടർ എന്നിവർക്കൊപ്പം ലോസ് ഏഞ്ചൽസ് പോലീസ് ഉദ്യോഗസ്ഥയായി അഭിനയിച്ച് 1954 ൽ പുറത്തിറങ്ങിയ ഡ്രാഗ്നെറ്റ് എന്നീ ചിത്രങ്ങളിലെ വേഷങ്ങളിലൂടെയാണ് അവർ കലാരംഗത്ത് കൂടുതലായി അറിയപ്പെടുന്നത്.
കാലിഫോർണിയയിലെ ഹോളിവുഡിലെ ഹോളിവുഡ് ആശുപത്രിയിലാണ് റോബിൻസൺ ജനിച്ചത്.
ഹോളിവുഡ് ഹൈസ്കൂളിൽ വിദ്യാഭ്യാസത്തിന് ചേർന്നു.
ഹോളിവുഡ് ആന്റ് വൈനിന്റെ കോണിലുള്ള ബാങ്ക് ഓഫ് ഹോളിവുഡിലാണ് അവളുടെ പിതാവ് ജോലി ചെയ്തിരുന്നത്.
അവൾക്ക് മൂന്ന് വയസ്സുള്ളപ്പോൾ മുതൽ പിതാവ് അവളെ പരിശീലീപ്പിച്ചു.
അതിനാൽ റോബിൻസൺ ഒരു സമർത്ഥയായ കുതിരസവാരിക്കാരിയായി മാറുകയും ഷെല്ലി വിന്റേർസിനോടൊപ്പം ഒരു സ്റ്റണ്ട് നടിയെന്ന നിലയിൽ ഹോളിവുഡിലെ തന്റെ ആദ്യത്തെ പ്രൊഫഷണൽ ജോലിക്കായി നിയുക്തയാകുകയും ചെയ്തു.
1957-ൽ ആൻ റോബിൻസൺ മെക്സിക്കോയിലേക്ക് ഒളിച്ചോടുകയും ലോകോത്തര കാളപ്പോരുകാരനായ ജെയിം ബ്രാവോയെ വിവാഹം കഴിക്കുകയും ചെയ്തു.
ജെയിം എ. ബ്രാവോ ജൂനിയർ (എബിസി സ്പോർട്സ്, ഇഎസ്പിഎൻ എന്നിവയുടെ ടിവി ഡയറക്ടർ), എസ്റ്റെഫാൻ എ. ബ്രാവോ (ആൻ‌ഡി പ്രീബോയ് സംഗീതം നൽകിയ വൈറ്റ് ട്രാഷ് വിൻ‌സ് ലോട്ടോ എന്ന മ്യൂസിക്കലിലെ അഭിനേതാവ്) എന്നിങ്ങനെ ദമ്പതികൾക്ക് രണ്ട് ആൺമക്കളുണ്ടായിരുന്നു.
മെക്സിക്കോവാസത്തിനിടെ റോബിൻസൺ പ്രധാനമായും സയൻസ് ഫിക്ഷൻ സിനിമകളിലൂടെ ചെറിയ ഹോളിവുഡ് വേഷങ്ങളിൽ അഭിനയിച്ചിരുന്നു.
1967 ൽ ദമ്പതികൾ വിവാഹമോചനം നേടി.
1970 ഫെബ്രുവരി 2 ന് ഒരു കാളപ്പോരിൽ പങ്കെടുക്കാൻ പോകവേ ബ്രാവോ ഒരു വാഹനാപകടത്തിൽ കൊല്ലപ്പെട്ടു.
1987 ൽ റോബിൻസൺ കാലിഫോർണിയയിലെ റിയൽ എസ്റ്റേറ്റ് ബ്രോക്കറും ബിസിനസ് മാനേജറുമായ ജോസഫ് വാൽഡെസിനെ വിവാഹം കഴിക്കുകയും അവർ ലോസ് ഏഞ്ചൽസിലെ എക്കോ പാർക്ക് പ്രദേശത്ത് താമസമാക്കുകയും ചെയ്തു.
സ്റ്റണ്ട് രംഗങ്ങളിലെ കുതിരസവാരിക്കാരി എന്ന നിലയിൽ ആൻ റോബിൻസൺ ഫ്രെഞ്ചീ (1950) എന്ന സിനിമയിൽ ഷെല്ലി വിന്റേഴ്സിന്റെ പ്രതിരൂപമായി അഭിനയിക്കുകയും അവർക്കുവേണ്ടി കുതിരസവാരി നടത്തുകയും ചെയ്തു.
ഔദ്യോഗിക ജീവിതത്തിലുടനീളം ഓഡി മർഫിയോടൊപ്പം ദി സിമറോൺ കിഡ് (1951), ഗൺ ബ്രദേഴ്സ് (1956), ഗൺ ഡ്യുവൽ ഇൻ ഡുറാങ്കോ ( 1957) എന്നിങ്ങനെ നിരവധി പാശ്ചാത്യ സിനിമകളിൽ അഭിനയിക്കുകയും കുതിരസവാരി നടത്തുകയും ചെയ്തു.
പാരാമൗണ്ട് പിക്ചേഴ്സ് 1950 കളുടെ തുടക്കത്തിൽ അവരുടെ ചിത്രങ്ങളിലെ നടിയായി റോബിൻസണുമായി ഒരു കരാർ ഒപ്പിട്ടു.
ജീൻ ബാരിയോടൊപ്പം അഭിനയിച്ച " വാർ ഓഫ് ദി വേൾഡ്സ് " (1953) എന്ന സിനിമയിലെ "സിൽവിയ വാൻ ബ്യൂറൻ" ആയിരുന്നു അവളുടെ ആദ്യത്തെ സുപ്രധാന വേഷം.
മിഡ്നൈറ്റ് മൂവി മസാക്കിർ (1988) എന്ന സിനിമയിലെ ഡോ. വാൻ ബ്യൂറൻ തുടർന്ന് ദി നേക്കഡ് മോൺസ്റ്റർ (2005) എന്ന ചിത്രത്തിലെ ഡോ. സിൽവിയ വാൻ ബ്യൂറൻ എന്നിങ്ങനെ ചില അംശങ്ങളിൽ ഒരേ രൂപത്തിലുള്ള വേഷമായി പിന്നീടുള്ള രണ്ട് ചിത്രങ്ങളിൽ ഈ കഥാപാത്രത്തെ അവർ വീണ്ടും അവതരിപ്പിച്ചിരുന്നു.
ടെലിവിഷൻ പരമ്പരയായ വാർ ഓഫ് ദി വേൾഡ്സിന്റെ (1988) മൂന്ന് എപ്പിസോഡുകളിലും അവർ ഈ വേഷംതന്നെ അവതരിപ്പിച്ചു.
ഇമിറ്റേഷൻ ഓഫ് ലൈഫ് (1959), ഡോറിസ് ഡേയുടെ ത്രില്ലർ ചിത്രം ജൂലി (1956) തുടങ്ങി നിരവധി ചിത്രങ്ങളിൽ അവർ പ്രവർത്തിച്ചു.
ഹിറ്റ് ടെലിവിഷൻ പരമ്പരയുടെ ചലച്ചിത്രാവിഷകരണമായിരുന്ന ഡ്രാഗ്നെറ്റ് (1954) എന്ന ചിത്രത്തിൽ ജാക്ക് വെബ് , ബെൻ അലക്സാണ്ടർ എന്നിവരോടൊപ്പം ഒരു താരവേഷത്തിലും ആൻ റോബിൻസൺ അഭിനയിച്ചു.
അവലംബം ↑ ↑ ↑ Ann Robinson Film Reference bio ↑ ↑ ↑ ↑ {{cite web|title=Echo Park residents scope out proposed Barlow Hospital development|url= http://theeastsiderlacitizen.blogspot.com/2009/echo-park-residents-scope-out-proposed.html%7Cdate=September%5Bപ്രവർത്തിക്കാത്ത+കണ്ണി%5D 8, 2009|accessdate=2011-06-24 } ↑
ആൻ ബ്ലിത്ത് ഇംഗ്ലീഷ് വിലാസം https://ml.wikipedia.org/wiki/Ann_Blyth
ആൻ മേരി ബ്ലിത്ത് (ജനനം: ഓഗസ്റ്റ് 16, 1928) ഒരു അമേരിക്കൻ ചലച്ചിത്ര നടിയും ഗായികയുമാണ്.
1945-ൽ മൈക്കൽ കർട്ടിസിൻറെ സംവിധാനത്തിൽ പുറത്തിറങ്ങിയ മിൽഡ്രഡ് പിയേഴ്‌സ് എന്ന സിനിമയിലെ വേദയെ അവതരിപ്പിച്ചതിൻറെ പേരിൽ അവർ മികച്ച സഹനടിക്കുള്ള അക്കാദമി അവാർഡിന് നാമനിർദ്ദേശം ചെയ്യപ്പെട്ടു.
ഹോളിവുഡ് സിനിമയുടെ സുവർണ്ണ കാലഘട്ടത്തിലെ അവശേഷിക്കുന്ന താരങ്ങളിൽ ഒരാളായ അവർ, 2022-ൽ ഏഞ്ചല ലാൻസ്ബറിയുടെ മരണശേഷം ആദ്യകാല അക്കാദമി അവാർഡ് നാമനിർദ്ദേശം ലഭിച്ചവരിലെ ജീവിച്ചിരിക്കുന്ന ഏറ്റവും പ്രായമുള്ള നടിയായി മാറി.
ആൻ മേരി ബ്ലിത്ത് (പിന്നീട് " Blythe " എന്ന അവരുടെ ആദ്യപേരിൽ നിന്നും കുടുംബപ്പേരിൽ നിന്നും  "e" ഉപേക്ഷിച്ചു) ന്യൂയോർക്ക് സംസ്ഥാനത്തെ മൗണ്ട് കിസ്കോയിൽ 1928 ഓഗസ്റ്റ് 16-ന് ജനിച്ചു.
പിതാവ് കുടുംബത്തെ ഉപേക്ഷിച്ചുപോയതിന് ശേഷം, ബ്ലിത്തും മൂത്ത സഹോദരി ഡൊറോത്തിയും അമ്മയോടൊപ്പം ന്യൂയോർക്ക് നഗരത്തിലെ ഈസ്റ്റ് 31-ആം സ്ട്രീറ്റിലുള്ള ഒരു വാക്ക്-അപ്പ് അപ്പാർട്ട്മെന്റിലേക്ക് താമസം മാറുകയും, അവിടെ അവരുടെ അമ്മ കുടുംബം പുലർത്തുന്നതിനായി ഇസ്തിരിയിടുന്ന ജോലിയിലേർപ്പെടുകയും ചെയ്തു.
വാച്ച് ഓൺ ദ റൈൻ
ന്യൂയോർക്കിൽ ആറ് വർഷക്കാലം കുട്ടികളുടെ റേഡിയോ പരിപാടികൾ അവതരിപ്പിച്ചിരുന്ന ബ്ലിത്ത്, അഞ്ച് വയസ്സുള്ളപ്പോഴാണ് ആദ്യമായി ഇത്തരം പരിപാടികളുടെ ഭാഗമാകുന്നത്.
ഒൻപത് വയസ്സുള്ളപ്പോൾ അവർ ന്യൂയോർക്ക് ചിൽഡ്രൻസ് ഓപ്പറ കമ്പനിയിൽ ചേർന്നു.
ലിലിയൻ ഹെൽമാന്റെ വാച്ച് ഓൺ ദി റൈൻ (1941 മുതൽ 1942 വരെ) എന്ന നാടകത്തിൽ അഭിനയിച്ചുകൊണ്ടായിരുന്നു ബ്ലിത്ത് ബ്രോഡ്‌വേ നാടകവേദിയിൽ അരങ്ങേറ്റം കുറിച്ചത്.
നാടകത്തിൽ പോൾ ലൂക്കാസിന്റെ മകൾ ബാബെറ്റായി അവർ അഭിനയിച്ചു.
ഈ നാടകം 378 പ്രകടനങ്ങൾ നടത്തുകയും ന്യൂയോർക്ക് ഡ്രാമ ക്രിട്ടിക്‌സ് സർക്കിൾ അവാർഡ് നേടുകയും ചെയ്തു.
ന്യൂയോർക്കിലെ അവതരണത്തിന് ശേഷം, നാടകം പുറംനാടുകളിൽ പര്യടനം നടത്തുകയും, ലോസ് ഏഞ്ചൽസിലെ ബിൽറ്റ്മോർ തിയേറ്ററിൽ നാടകം പ്രദർശിപ്പിക്കവേ ബ്ലിത്ത് യൂണിവേഴ്സൽ സ്റ്റുഡിയോയുമായി കരാറിലേർപ്പെടുകയും ചെയ്തു.
യൂണിവേഴ്സൽ സ്റ്റുഡിയോ ബ്ലിത്ത്  1948 ൽ
"Anne Blyth" എന്ന പേരിലാണ് ബ്ലിത്ത് തന്റെ അഭിനയ ജീവിതം ആരംഭിച്ചത്, എന്നിരുന്നാലും സിനിമാ ജീവിതത്തിന്റെ തുടക്കത്തിൽ തന്റെ പേരിലെ 'e' ഉപേക്ഷിച്ചുകൊണ്ട് "Ann" എന്നാക്കി മാറ്റി.
1944-ൽ തന്റെ സിനിമാ അരങ്ങേറ്റം നടത്തിയ അവർ, ഡൊണാൾഡ് ഒ'കോണർ , പെഗ്ഗി റയാൻ എന്നിവരോടൊപ്പം ചിപ്പ് ഓഫ് ദി ഓൾഡ് ബ്ലോക്ക് ( 1944) എന്ന കൗമാര സംഗീതാത്മക ചിത്രത്തിൽ അഭിനയിച്ചു.
വീണ്ടും ഓ'കോണർ, റയാൻ എന്നിവരോടൊത്ത് ദി മെറി മൊനഹൻസ് (1944), റയാനോടൊപ്പം ബേബ്സ് ഓൺ സ്വിംഗ് സ്ട്രീറ്റ് (1944) എന്നീ രണ്ട് സമാന ചിത്രങ്ങളിലൂടെ അഭിനയം തുടർന്നു.
ബിഗ് ബഡ്ജറ്റ് ചിത്രമായിരുന്ന ബവേറി ടു ബ്രോഡ്‌വേയിൽ (1944) അവർ ഒരു സഹകഥാപാത്രമായിരുന്നു.
യൂണിവേഴ്‍സൽ സ്റ്റുഡിയോയുടെ കരാർ നടിയായിരിക്കുമ്പോൾത്തന്നെ വാർണർ ബ്രദേഴ്‌സിനോടൊപ്പം മിൽഡ്രഡ് പിയേഴ്‌സ് (1945) എന്ന ചിത്രത്തിൽ ജോവാൻ ക്രോഫോർഡിന്റെ കൗശലക്കാരിയും കൃതഘ്നയുമായ മകൾ വേദ പിയേഴ്‌സായി ബ്ലിത്ത് തന്റെ നിലവിലെ പ്രതിഛായയ്ക്ക് വിരുദ്ധമായ ഒരു വേഷത്തിൽ അഭിനയിച്ചു.
ചിത്രത്തിലെ അവരുടെ നാടകീയ പ്രകടനം നിരൂപകരുടെ മുക്തകണ്ഠമായ പ്രശംസ നേടിയതോടൊപ്പം മികച്ച സഹനടിക്കുള്ള അക്കാദമി അവാർഡിനുള്ള നാമനിർദ്ദേശവും നേടി.
മൈക്കൽ കർട്ടിസ് സിനിമയിൽ അഭിനയിക്കുമ്പോൾ ബ്ലിത്തിന് കേവലം 16 വയസ്സ് മാത്രമേ പ്രായമുണ്ടായിരുന്നുള്ളൂ.
(ആ ചിത്രത്തിലെ വേഷം ക്രോഫോർഡിന് മികച്ച നടിക്കുള്ള അക്കാദമി പുരസ്കാരം നേടിക്കൊടുത്തു).
മിൽഡ്രഡ് പിയേഴ്‌സിന് ശേഷം, കാലിഫോർണിയയിലെ സ്നോ വാലിയിൽ സ്കേറ്റിംഗ് നടത്തുന്നതിനിടെയുണ്ടായ അപകടത്തിൽ നടുവിന് പരിക്കേറ്റ ബ്ലിത്തിന്  സിനിമയുടെ വിജയം പൂർണ്ണമായി മുതലെടുക്കാൻ സാധിച്ചില്ല.
സുഖം പ്രാപിച്ചതിനുശേഷം യൂണിവേഴ്സൽ സ്റ്റുഡിയോയിലെ മാർക്ക് ഹെല്ലിംഗറിന്റെ യൂണിറ്റിനായി സോണി ടഫ്റ്റ്സിനൊപ്പം സ്വെൽ ഗൈ (1946), ബർട്ട് ലങ്കാസ്റ്ററിനൊപ്പം ജൂൾസ് ഡാസിന്റെ ബ്രൂട്ട് ഫോഴ്സ് (1947) എന്നീ രണ്ട് ചിത്രങ്ങളിൽ അഭിനയിച്ചു.
ഇതിനിടയിൽ അവരുടെ പിതാവ് മരണമടഞ്ഞു.
മിക്കി റൂണിയുടെ ബോക്‌സിംഗ് ചിത്രമായ കില്ലർ മക്കോയ് (1947) എന്ന ചിത്രത്തിൽ നായികയായി അഭിനയിക്കുന്നതിനായി യൂണിവേഴ്‌സൽ അവരെ MGM-ന് കടം കൊടുക്കുകയും ഈ ചിത്രം അക്കാലത്തെ ബോക്‌സ് ഓഫീസ് ഹിറ്റായി മാറുകയും ചെയ്തു.
യൂണിവേഴ്സൽ സ്റ്റുഡിയോയിൽ തിരിച്ചെത്തിയ ബ്ലിത്ത് ചാൾസ് ബോയർ , ജെസീക്ക ടാണ്ടി എന്നിവരോടൊപ്പം എ വുമൻസ് വെഞ്ചൻസ് (1948) എന്ന സിനിമയുടെ ഭാഗമായി.
ലിലിയൻ ഹെൽമാന്റെ 1946-ലെ ഒരു നാടകത്തെ ആസ്പദമാക്കി നിർമ്മിക്കപ്പെട്ട അനദർ പാർട്ട് ഓഫ് ദ ഫോറസ്റ്റ് എന്ന സിനിമയിൽ റെജീന ഹബ്ബാർഡ് എന്ന കഥാപാത്രത്തെ അവതരിപ്പിക്കുന്നതിനായി അവർ തെരഞ്ഞെടുക്കപ്പെട്ടുവെങ്കിലും അന്തിമമായി പട്രീഷ്യ നീൽ എന്ന നടിയാണ് റെജീനയെ അവതരിപ്പിച്ചത്.
ലിലിയൻ ഹെൽമാന്റെ നാടകം ദി ലിറ്റിൽ ഫോക്‌സസിൻറെ ഒരു പിന്നാമ്പുറക്കഥയായിരുന്നു ഈ നാടകം.
പിന്നീട് വില്യം പവലിനൊപ്പം മിസ്റ്റർ പീബഡി ആൻറ് ദ മെർമെയ്‌ഡ് (1948) എന്ന ചിത്രത്തിൽ വേഷമിട്ടു.
ഹോവാർഡ് ഡഫിനൊപ്പം റെഡ് കാന്യോൺ (1949) വെസ്റ്റേൺ സിനിമയിൽ അവർ സൂപ്പർ താര പരിവേഷത്തോടെയാണ് പ്രത്യക്ഷപ്പെട്ടത്.
ടോപ്പ് ഓ ദി മോർണിംഗ് (1949) എന്ന ചിത്രത്തിൽ ബിംഗ് ക്രോസ്ബിയുടെ കഥാപാത്രം പ്രണയിക്കുന്ന ബാരി ഫിറ്റ്‌സ്‌ജെറാൾഡ് കഥാപാത്രത്തിൻറെ മകളായി ഒരു നായികാ പ്രാധാന്യമുള്ള വേഷം ചെയ്യുന്നതിനായി യൂണിവേഴ്‌സൽ ബ്ലിത്തിനെ പാരാമൗണ്ട് പിക്ചേർസിന് വാടകയ്ക്ക് നൽകി.
ഈ ചിത്രത്തിനുശേഷം യൂണിവേഴ്സലിൽ തിരിച്ചെത്തിയ, ബ്ലിത്ത് അവരുടെ ഡെസേർട്ട് ലെജിയൻ എന്ന സിനിമയിൽ അഭിനയിക്കാൻ സാധിക്കാതെ വന്ന സാഹചര്യം മുതലാക്കിക്കൊണ്ട് റോബർട്ട് മോണ്ട്ഗോമറിക്കൊപ്പം വൺസ് മോർ, മൈ ഡാർലിംഗ് (1949) എന്ന സിനിമയിൽ അഭിനയിച്ചു.